Middelhavets Littoral-Fauna. 91 



af deres Sueskive, .som er bedækket af en meget stor og smuk 

 cirkelrund nætformig Kalkskive med temmelig tykke Bjælker, 

 meget smaa rundagtige Huller paa dens midterste Deel og 

 större runde eller ovale Huller henimod Randen, blandt hvilke 

 tindes adspredte mindre. 



Længere hen til Siderne af Bugfladen træffer man ved 

 Föddernes Basis en og anden enkelt adspredt uregelmæssig 

 langstrakt eller trekantet Kalkplade (Fig. 74), der, som det 

 synes, er temmelig tyk, og gjennemboeret med uregelmæssigt 

 stillede större elier mindre runde eller ovale Huller. Disse 

 Plader tiltage nu alt mere og mere i Antal jo nærmere imod 

 Rygsiden og begge Ender af Kroppen, ug sammenhobe sig ved 

 Basis af Födderne, indtil disse efterhaanden antage den tykke 

 coniske Form og danne de oven omtalte store Papiller. De 

 Granula, hvormed disse sidste ere bedækkede, bestaae af lutter 

 tæt paa hverandre pakkede Kalkplader (Fig. 70), hvilke her 

 ere större end de nys nævnte adspredte, af rundagtig Form, 

 meget tykke og derfor temmelig mörke, samt nætformig gjen- 

 nemboerede med talrige og temmelig tætstaaende runde Hul- 

 ler. Paa Papill ernes Spids bemærker man den cirkelrunde 

 Sueskive, som her er mindre og har en mindre Kalkskive, 

 men som forresten er af samme Form som paa de cylindriske 

 Fodder paa Bugsiden. 



Tentaklerne have ogsaa her, ligesom hos P. urna, lange, 

 smale, cylindriske, bueformig böiede, i begge Ender med smaa 

 Huller gjennemboerede Tværstykker, hvilke paa de yderste 

 Ender af Grenene blive talrigere og overordentlig smaa og 

 spæde, men dog endnu som oftest paa Enderne ere gjennem- 

 boerede af et eller flere Huller. 



Mundringen (Fig. 73) ligner næsten ganske samme hos 

 P. urna. Dens 10 Kalkstykker have samme î'orm: de 5 at 

 dem (Fig. 73, a a) ere ligeledes oventil eller fortil afstudsede 



